# Les Bigarrures/Chapitre 20
## CHAP. XX.

A Cause que tu t’ennuyerois à bon droict, si pour chasque exemple des Vers suyvans, je faisois un chapitre à part, juxta illud, Libro longior est titulus, j’ay ramassé tout ce qui ma semblé de plus digne. Voicy un vers qui m’a eschappé inadvertement, auquel toutes les lettres de l’Alphabet sont contenuës.
Qui flamboyant guidoit Zephire sur ces eaux.
Un Allemant m’advertit en Avignon, qu’il en avoit veu un semblable Latin,
Duc Zephyre exurgens curuum cum flatibus aquor.
J’ay depuis veu cest autre de Scaliger,
Vix Phlegetum Zephyri, quæres modo stabra Micyllo.
Il est aysé d’en faire de semblables : mais je les ay rapportés icy par curiosité, comme ces vers Hexametres Grecs & Latins, esquels sont toutes les parties d’oraison :
Προς δέ μετόν δυσκνονέτι φρoγέ οντ’ έλεαιρόν.
Ad me continuo, licet ab fera verte precantem.
Plutarque en ces questions Platoniques s’estudia par gaillardise d’en faire un de mesme.
Αυτός ιών κλισίην δέ τον σον γέρας όρφον έιδας.
Auquel on peut remarquer de suite un pronom, un participe, un nom, un verbe, une preposition, un article, une conjonction, & un adverbe.
Pindare a composé carmen ασιγμον ce que l’on dit aussi que le Poète Herinoneus a faict, c’est à dire des vers si curieux qu’il n’y a pas une S. Tout ainsi que qui diroit qu’il y a un Verset aux Sept Pseaumes, où il n’y a point de A, sçavoir, Nolite fieri ficut equus & mulus, quibus est intellectus.
Or comme il s’est trouvé de ces Misosigmes, Misoalphes & Misolemdes, &c. aussi s’en sont ils trouvez qui ont abhorré des syllabes, comme celles-là de Con, pource qu’ils estoient, comme je croy, Misogames. Comme cestuy cy d’un qui avoit passé les picques.
Dieu garde la paigne
Je n’ose dire Con, Car tant que j’auray vie
Je n’aymeray le con : Je hay Comte & Comtesse, Et Vicomte par con : J’hay tous oyseaux de proye, Pour l’amour du Faulcon ; Et toutes les citez.
Pour l’amour de Mascon, &c.
Il y a une legende, contenant bien environ 300. vers de mesme façon : mais je me fasche de tant parler de telles matieres.
Le scayant Scaliger a fait un vers, qu’il surnomme Protee, à cause qu’il peut changer d’infinies formes & etre retourné en plusieurs façons, comme l’on dit que Proteus se transformoit diversement, qui est propre à donner aux jeunes enfans, car il sera bien asne de nature qui ne le pourra tourner :
Et ainsi que lesvers commencent par perfide, & se change en ceste sorte, douze fois, il se peut autant immuer & changer de fois, commençant par fallere : autant de fois par divos ; autant de fois par proteu, & par chacun mot de sorte qu’il se change aisément en 72. sortes, & si tu y prens garde, encor se changera-il en d’avantage.
Voicy une Estreine, qu’estant jeupe Escholier je donnay à un mien compagnon, nomme Charles Faye, demeurant au College de Bourgongne, 1564. auquel tu trouveras que le nombre des lettres est exactement conté & supputé :
Martial en ses Epigrammes nous denote une gentille invention des anciens, qui beuvoient autant de verres de vin, qu’il y avoit de lettres au nom de leurs amies.
Calderin en son Commentaire ne touche ny pres ny loin, la vraye interpretation, quand il vient au mot de Somne ; car il dit que c’est la coutume des Poëtes, d’invoquer le Sommeil, comme ont fait Quide & Papinie.
Mais en cela, il me semble qu’il parle fort froidement : car quelle apparence y auroit-il de demander à dormir entre des Beuveurs ? J’estime donc que le Poëte vueille dire, que pource qu’il n’a point d’amie, il veut boire cinq fois qui est autant de coups, qu’il y a de lettres au mot Somne, qui est un boire mediocre : & si quelqu’un le veut forcer de passer outre, il declare qu’il ayme mieux d’ormir, que boire d’avantage. Mais on m’a dit qu’il y a des Lieutenans sur les rivieres de Saune & Marne qui dient qu’avant que dormir, ils voudroient bien Somne au nominatif, qui a six lettres, sçavoir somnus, pour denoter six bonnes fois.
Il se voit encor au Theatre du monde, composé par cest elegant Boistvau, dit de Launay, un vers François, contenant la complainte des laboureurs. En fin de chacun couplet duquel y a adjousté un mot ou deux du Da pacem. J’en ay veu d’autres sur le Pater & l’Ave Maria ; mais pource que les uns & les autres sont imprimez, je te feray seulement part de cest autre, Da pacem ; qui est une tacite reponse à la susdite complainte faicte, y a quelque temps, par l’Official de Langres.
Il l’intitule ainsi.
Le mesme Sieur m’a monstré des vers monosyllabiques, qui depuis ont esté imprimez à la fin du Dictionnaire des Rymes, qu’on a exposé en lumiere, imparfaict à mon grand regret : mais j’espere le faire voir entier, avant qu’il soit gueres.
Les Latins n’ont point fait de ces fortes de vers, mais en recompense ; ils en ont fait tous finissans par Monosyllabes, qui ont bonne grace. Tu en as dedans ce gentil Poëte Bourdelois en sa Technopegnie Monosyllabique, comme de membris, Dijs, cibis historiis : avec ses interrogations, & autres. De tous lesquels j’ay seulement choisi cest exemple,
Et ce qui s’ensuit, que tu pourras amplement voir dans l’autheur.
En cest Hymne de saint Jean, au premier couplet, toutes les Notes de Musique font comprises, tant au commencement de vers, que hemistiche :
UT queant laxis﻿REsonare fibris
Miragestorum﻿FAmuli tuorum, SO Lue polluri﻿LAbys reatum, cum
Les anciens ont appellé Anadiplosis, quand la fin d’un vers se repete au cominencement de l’autre : Les François les ont surnommez Rymes enchainées. Comme,
Pour l’exemple des Latins tu en as dans Ausone de fort belles & heureuses façons, comme entre les Monosyllabes :
Je n’ay point veu de vers François monosyllabes à la fin si ce n’est qu’on en pourroit faire infinis, & fort aysément : veu qu’au cinquiesme livre, attribué à l’inimitable Rabelais, il y a bien des proses de Fredon, qui ne respondoit que par monosyllabes. De ces responses j’ay mis en vers ce peu qui s’enfuyt, pour exemple,
Il y a d’autres vers que l’on nomme Couronnez : En voicy un de Clement Marot.
Il y a d’autres vers, qu’on appelle Croissans, desquels le premier mot est de monosyllabe ; le second dissyllabe, & ainsi consequemment, comme cestuy d’Homere :
Ω μάκαρ ατρείδκ μοιρκγένες όλζόδαιμον.
Ce vers Latin est de Virgile.
Ex quibus insignis pulcherrima Deiopetá.
Et ces autres suivants, vulgaires entre les Allemans :
Si cupis ornari virtutibus Heliodore.
Et ce suyvant.
Dux tarmas proprius coniungerat auxiliares.
Ausone de ceste façon, ou autre incertain autheur, a composé ces vers suivans, que Scaliger appelle Raporticos,
Et ces petits François.
En voicy d’autres qui sont Decroissans, c’est à dire, qui d’un quadrisyllabe & trissyllabe reviennent à un monosyllabe, comme en Latin,
Vectigalibus armamenta referre jubet Rex.
Et en François.
Car il est trivial, & y en a cinquante semblables en mes Jeunesses joyeuses. Mais ce suivant verset Decroissant est admirable, combien qu’il soit vulgaire :
À son imitation j’ay composé ce Distique, en faveur d’un Imprimeur & Libraire en Bourgongne, nommé des Planches, gaillard & Jovial :
Ce vers suivant est un vers entremeslé & anagrammatisé,
Alpipencabas tot habet minas quod habet gras :
C’est à dire,
Pica tot habet pennas albas quos habet nigras.
Je viendray maintenant aux Excorilinguilatinisez, comme en l’epistre mise à la fin du V. de Pantagruel. Mais tu auras ce suivant Epitaphe de ma façon, pour exemple, d’un Locumtenant Roüargois, qui se delectoit mesme en jugement, de parler de cette façon.
Il y a longtemps que j’ay veu ces vieux vers d’un Grammarien, qui faisoit l’amour grammaticulement à une Grammarienne, qui luy respond de mesme, qui ne
Passant outre, nous viendrons aux Centons, qui sont vers pelle-mesle amassez, avec curiosité, d’un certain excellent Poëte. Comme entre les Grecs de ce divin Poëte Homere, des vers duquel Eudoxia, Poëtrice Chrestienne, a colligé un beau poème, nouvellement mis en lumiere par Henry Estienne, & entre les Latins, Virgile. Qui sont entassez de sorte, que combien qu’ils soient colligez de cent un, si viennent ils à propos. Ausone, la curiosité duquel (quoy que dient plusieurs) est laborieuse & admirable, a fait ainsi un Centon nuptial, qui commence,
Proba Falconia, excellente Poëtrice Chrestienne, a basty de ceste façon, des seuls vers de Virgile un Opuscule, qui comprend le vieil & nouveau Testament, que je desirois estre de nouveau imprimé pour sa beauté, n’en ayant point veu sinon de l’impression d’un vieil penard de Paris, qui n’a jamais rien imprimé qui ne soit incorrect, s’il estoit en vie, je luy ferois faire son procez. Le vers de ceste saincte femme commence :
Iam dudum temerasse duces, &c.
De nostre temps Capilupus Mantuanus a composé de ceste forte la Vie monachale & son Gallus, aussi heureusement qu’il se pourroit dire, & pense que pour ce regard il soit immitable. Les forts Vergilianes, dont faict mention Lampridius, Gregorius Turonensis, & Rabelais, sont aussi tirez au hazard du mesme autheur. Mais pour ce qu’au chapitre des Divinations liv. 2. J’en parleray amplement, je diray encor des Pasquils, qu’ils sont souvent tirez des vers dudit Virgile : & aujourd’huy les plus frequentes se tirent de la saincte Escriture, tantost comme de la Passion, des sept Pseaumes, & autres, desquels aussi tu auras au second livre un Chapitre à part : Car les beaux exemples que j’ay, le meritent bien. Pour conclusion, je finiray ces exemples de vers, sur la gentille invention de Theodoric Poëte Grec, qui a fait le premier & fabriqué des vers si ingenieusement, que par la figure ils representent un Arc, une Aile, & autres figures, comme aussi il me souvient d’avoir leu l’Oent : Estant Escholier à Paris 1574. j’ay fait la Coupe Poëtique, la Marmite, & autres : Mais pour ceste heure, tu te contenteras du Tombeau du feu sieur Tabourot, Advocat Dijonnois, cloquent & sçavant personnage, que son fils mien compagnon aux Universitez, bastit ainsi l’année qu’il publia la version Latine du Fourmy de Ronsard, & du Papillon de Belleau.
Je ne sçay comme j’avois oublié la Sextine, que ce grand Pontus de Tyard, & seigneur de Billy, a le premier d’Italien habillé à la Francoise : qui est une Poësie pauvre de ryme, & riche d’invention : Car il faut rymer six fois sur un mesme mot, outre la conclusion de quatre vers. Voicy l’exemple, tiré de ses œuvres Poëtiques :